Heidelbergse Kategismus, Sondag 3 – God Goed & Ek? |
← Heidelbergse Kategismus, Sondag 2 – Die Wet en Ek
Cliché no6: Jou dade is kragtiger as jou woorde →
Heidelbergse Kategismus, Sondag 3 – God Goed & Ek?
June 27, 2011 by Cobus van Rooy Leave a comment
So die HK beweer in Sondag 2 dat ons, 1) ons ellend ken uit die Wet van God, 2) God eis van ons liefde aan Hom en aan ons naaste en 3) ons haat eintlik God sowel as ons naaste.
Dit is teen ons grein om te dink dat ons inherent nie goed (sleg) is of dat ons natuur is om mense te haat sowel as die God wat ons geskep het. Post Modernisme skep die subjektiewe maatstaf van reg en verkeerd en die Bybel gee ons 'n ander antwoord as wat hierdie wêreld ons gee: ons is sondig.
As dit dan waar is kom ons by 'n bombshell: Is evil dan nie God se skuld nie? Waar kom die sonde dan vandaan?
Vraag: Het God die mens dan so sondig en verkeerd geskep?
Antwoord: Nee, God het die mens goed en na sy ewebeeld geskep. Dit beteken: in ware geregtigheid en heiligheid, sodat hy God sy Skepper reg kon ken, Hom van harte kon liefhê en saam Hom in die ewige saligheid kon lewe om Hom te loof en te prys.
Vraag: Waar kom hierdie verdorwe natuur van mens dan vandaan?
Antwoord: Van die val en ongehoorsaamheid van ons eerste ouers, Adam en Eva, in die paradys. Daar het ons natuur so verdorwe geraak dat ons almal in sonde ontvang en gebore word.
Vraag: Is ons so verdorwe dat ons glad nie in staat is om iets goeds te doen nie en tot alle kwaad geneig is?
Antwoord: Ja, behalwe as ons deur die Gees van God weergebore word.
Ons kom agter dat ons probleem 'n groot probleem is soos wat Sondag 2 en nou Sondag 3 verduidelik het.
Vir nou bly wonder oor die probleem wat ons het, die gat waarin ons is. Dink aan wat jy sien as die oplossing (wat ons weet Jesus Christus is). Dink oor hoekom Jesus te werk gegaan het soos Hy het en wat die implikasies is vir ons. Probeer om verby ons gewone clichés te kyk en vra af wat jy rerig glo, of sou jy nie 'n Christen wees wonder oor wat Christenne glo. (Die antwoorde soos vervat in die HK is oppad)
In Sondag 4, die laaste deel oor ons ellende, kyk ons na die regverdigheid van die eis van God dat ons nie moet sonde sowel as die straf wat hierdie sonde verdien.